**מעקב שינויים**

|  |  |  |  |
| --- | --- | --- | --- |
| עדכון | תאריך | מהות השינוי | מאשר |
|  |  |  |  |

1. **הקדמה:** 
   1. מערכת יחסים יציבה וחזקה מול ספקי פלב"ם אגש"ח 2008 בע"מ חיונית להצלחתנו. אנו מצפים מספקנו לתמיכה ומחוייבות לאיכות ע"י תחזוקת מערכת ניהול איכות אפקטיבית המשמשת כבסיס לשיפור המוצרים, השרותים והתהליכים.
2. **הגדרות:**
   1. המזמין – חברת פלב"ם אגש"ח 2008 בע"מ
   2. ספק – ספק או קבלן משנה של מוצרים או שירותים המוזמנים ע"י המזמין.
3. **מסמכים ישימים:**
   1. EN/AS 9100 D :2016
   2. AS9102 First Article Inspection (Latest Revision)
   3. AS9103 Variation Management (Latest Revision)
4. **סיווג ספקים :**

|  |  |
| --- | --- |
| תחום פעילות | קבוצה |
| קבלני משנה המייצרים פריטים מכאניים והרכבות מכאניות מול שרטוטי או מפרטי המזמין. | 1 |
| ספקי תהליכים מיוחדים (ציפויים, צבע, הדבקות מיוחדות וכו') | 2 |
| יצרני חומרי גלם, קשיחים ורכיבים קטלוגיים | 3 |
| מפיצי רכיבים או קשיחים | 4 |
| שירותי בדיקות ומעבדות | 5 |

1. **דרישות כלליות :**
   1. **מערכת ניהול האיכות :** 
      1. על הספק לקיים מערכת ניהול איכות בהתאם לדרישות ISO9001/ AS9100 או AS9120 (קבוצה 5)
      2. ספקי תהליכים מיוחדים (קבוצה 3) יוסמכו בנוסף ע"י הלקוח הסופי או יסקרו ע"י נציגי המזמין מול הדרישות הישימות של התקן AS9100
      3. ספקי שירותי כיול ומעבדות (קבוצה 5) יוסמכו כמעבדה מאושרת בהתאם לדרישות ISO17025 (מהדורה אחרונה)
   2. **מודעות :**
      1. הספק יוודא שהעובדים המבצעים פעילות הקשורה למזמין מודעים לתרומתם להתאמת המוצר לדרישות, תרומתם לבטיחות המוצר וחשיבות ההתנהגות האתית.
   3. **מעקב ביצועים :** 
      1. המזמין מנהל מעקב שנתי על ביצועי האיכות ומסירה במועד של הספק.
      2. ספקים בעלי ביצועי איכות נמוכים מ-85% וביצועי מסירה במועד נמוכים מ-75% יועברו לסטטוס "ספק בסיכון" וידרשו לספק תוכנית לשיפור הביצועים.
   4. **אישורי חריגה והודעה על מוצר לא מתאים :** 
      1. הספק אינו רשאי לקבל החלטות לשימוש כמו שהוא או לתקן מוצר לא מתאים.
      2. ספק שמעוניין לקבל אישור חריגה יגיש בקשה בכתב. הבקשה תידון ע"י המזמין ותאושר לפי הניתן, לא יאושרו חריגות ללא אישור חתום ע"י המזמין.
      3. הספק יודיע למזמין תוך 24 שעות על אי-התאמות שנמצאו ע"י הספק ואשר עלולות לגרום לאספקת מוצרים לא מתאימים.
   5. **פעולה מתקנת :**
      1. הספק ייזום חקר תקלה וינקוט בפעולה מתקנת אפקטיבית בכל מקרה של אי התאמה הנוגעת לפעילות הספק.
      2. חקר התקלה יכלול ניתוח גורמי השורש לאי התאמות הנוגעות לגורם האנושי.
      3. הספק ינקוט בפעולות המיידיות הנדרשות על מנת למנוע השפעה שלילית של אי ההתאמה לרבות דיווח למזמין או לבעלי עניין אחרים.
      4. התוכנית לפעולה מתקנת תוגש לאישור המזמין במסגרת 14 ימי עבודה.
   6. **כניסה לאתר הספק:**
      1. הספק מתחייב לאפשר לאנשי המזמין המוסמכים לכך, ו/או לנציג לקוח המזמין, ו/או לנציג הגופים הרגולטורים להיכנס למבנה, ולספק מידע הקשור להזמנות המזמין. המזמין מתחייב לתאם ביקורים מראש עם הספק.
   7. **אימות תהליך הייצור (FAI) לקבוצה 1 בלבד:**
      1. אימות תהליך הייצור יבוצע באמצעות FAI בהתאם לדרישות התקן AS9102
      2. התהליך יבוצע עבור כל מוצר חדש, שינוי מהדורת מוצר או לאחר הפסקה של 24 חודשים בייצור הפריט.
      3. שינויים מהותיים בתהליכי הייצור לאחר אישור FAI יבוצעו בהודעה ואישור מראש של המזמין
   8. **זיהוי:**
      1. החלקים יסומנו ע"פ הנדרש בשרטוט או במפרטים המפורטים ועל פי התקן הישים.
      2. עבור פריטים מכאניים - יש לציין DATE CODE , זיהוי יצרן , מספר שרטוט ומהדורה באמצעות חותמת גומי או שיטת זיהוי אחרת – יש לציין שבוע ושנת ייצור.
   9. **אריזה שינוע ומניעת גופים זרים :**
      1. הספק יתכנן ויממש את האמצעים הנדרשים מניעת פגיעה במוצר בשלבי השינוע, היצור והאחסון.
      2. החלקים יארזו באופן שיאפשר אימות ספירת חלקים באופן מהיר וודאי.
      3. על כל אריזה תודבק מדבקה המציינת את מהות המוצר, שם הספק וכמות החלקים המדויקת בחבילה.
      4. לכל משלוח יצורפו דוחות ביקורת, חשבונית הכוללת את מספר ההזמנה מק"ט ומהד', לפחות.
      5. לפני אריזת המוצרים או ביצוע תהליך יבדקו המוצרים לאיתור ומניעת גופים זרים FOD
      6. במידה והוגדר מפרט אריזה ע"י הלקוח הסופי, יארזו החלקים בהתאם למפרט הלקוח.
   10. **עקיבות :**
       1. במידה ולא צוין אחרת החלקים/החומרים יסומנו במספר מנת החלקים ויכללו עקיבות למנת חומר הגלם.
       2. המוצרים או חומרים יסופקו ממנת חומר גלם אחת – במידה והחומרים/מוצרים יסופקו ממנות שונות – יש להפריד את האריזות והתיעוד הנלווה.
   11. **רשומות :** 
       1. תקופת שמירת הרשומות 10 שנים, אלא אם יש דרישה אחרת במסגרת ההזמנה או הלקוח הסופי.
       2. לאחר תקופת שמירת הרשומות – יש לבקש אישור המזמין לפני השמדתם.
   12. **הסמכת עובדים :**
       1. פעולות הייצור והביקורת המבוצעות ע"י הספק תבוצענה ע"י עובדים שהוסמכו בהתאם לדרישות התקנים היישימים.
       2. על מבקרי האיכות ועובדי ייצור שבמסגרת עיסוקם קיימת חשיבות לאיכות הראיה (כגון: צבעי,עובד ציפויים), להיות בעלי ראייה תקינה הכוללת חדות ראייה, עומק ראייה ואבחנת צבעים תקינה. בדיקת העמידה בדרישה זו תבוצע על ידי גורם מוסמך (אופטומטריסט/רופא עיניים) בתדירות של פעם בשנתיים לפחות (אלא אם נדרש אחרת בתקן ישים).
   13. **שרשור דרישות לקב"מ :**
       1. העבודה המוזמנת תתבצע ע"י הספק. אין להעביר עבודה לקב"מ ללא אישור מראש ממנהל האיכות של המזמין
       2. באחריות הספק ליישם ולשרשר לקבלני המשנה את דרישות האיכות הרלוונטיות של הלקוחות הסופיים :

|  |  |
| --- | --- |
| שם הלקוח הסופי | דרישות ישימות |
| רפאל | נספח האיכות 93.00.63 (מפורטל הספקים של רפאל : <https://slp.storenext.co.il/my.policy> |
| תע"א | דרישות איכות לפי מפעלים (להב, מלט, בדק) נמצאים באתר תע"א בלינק להלן (ראה מסמכי דרישות בצד ימין):  <http://www.iai.co.il/2013/10143-en/Suppliers_Net.aspx> |
| אלביט | יש לעבוד על פי דרישות איכות לקבלני משנה מכאניקה חטיבת כלי טיס.  FOD על פי נוהל אלביט RD40392399P  בחינת חומר מכאני על פי נוהל אלביט RDMQD00012P  אריזה על פי נוהל אלביט RDMQD00011P |

1. **דרישות איכות מיוחדות בהתאם לפריט/טכנולוגיה**
   1. **קבוצה 1 - קבלנות משנה (עיבוד שבבי והרכבות) :**
      * + חומרים המיועדים לרפא"ל, תע"א או אלביט יסופקו בליווי תעודת תיקוף במקור (STS/COC SHIPPER) במידה ולא קיימת דרישה לחומר מתוקף יש לרכוש חומרים ממקור מערבי בלבד (ארה"ב , מערב אירופה)
        + חומרים עבור לקוחות תעופתיים ללא אישור תיקוף במקור יאושרו ע"י המזמין והלקוח לפני הספקתם למזמין.
        + עבור חומרים שהוגדרו "קריטים" ע"י המזמין, יבוצע תיקוף לחומר הגלם במעבדה מאושרת באחריות הספק.
        + יש לבצע תהליכים רק אצל קבלני משנה מאושרים ע"י המזמין וע"י הלקוח מול רשימת רשימת ספקי תהליכים מיוחדים שאושרה ע"י המזמין.
        + הספק יבטיח בתהליכי הייצור, הבחינה והאריזה קיום תנאים ופעילויות למניעת המצאות גופים זרים.
        + במידה ולא הוגדר אחרת שיטת הדגימה לביקורת סופית הינה לפי Squeglia, רא"ר 2.5%
        + אופייני מפתח (KC) ינוהלו בהתאם לדרישות התקן AS9103
   2. **קבוצה 2- תהליכים מיוחדים** 
      1. במידה ונדרש ע"י הלקוח הסופי או המזמין יסופקו עם הפריטים דגמי בדיקה נלווים.
      2. במידת הנדרש ובהתאם לדרישות המזמין, השרטוט, המפרט הישים או הלקוח הסופי יבוצע תהליך לשחרור פריכות מימנית או תהליך טיפול תרמי. – דו"ח וגרף הטיפול יסופקו עם החלקים.
      3. דוחות הבדיקה לתהליכים מיוחדים יכללו את דרישות השרטוט והמפרטים הישימים, את מהדורתם וכן את תוצאות הבדיקות ואת סוג כלי המדידה ששימש לביצוע הבחינה.
      4. תהליכים מיוחדים יתוקפו בהתאם לדרישות התקנים היישימים . עדות לביצוע התיקוף תשמר ע"י הספק ותוצג למזמין בהתאם לדרישה.
   3. **קבוצה 3,4 – יצרנים / מפיצים של חומרים ופריטים קטלוגיים** 
      1. **קשיחים :**
         * קשיחים יסופקו בליווי תעודת התאמה העונה על דרישות ההזמנה, הדו"ח יכלול את פרטי היצרן ומס' מנת הקשיחים.
         * הקשיחים יסופקו ממנת ייצור אחת ומיצרן אחד.
      2. **דבקים / צבעים/כימיקלים :**
         * על גבי כל אריזה בודדת יצוינו תאריך הייצור, אורך חיי מדף מומלץ ותנאי האחסון, טמפרטורה, לחות או אחרים של כל הפריטים/חומרים בעלי אורך חיים מוגבל המסופקים על פי הזמנה זו. האורך הנותר של חיי המדף יהיה לפחות 80% מהאורך הכולל של חיי המדף של הפריט בעת עזיבתו את מתקן הספק.
2. מניעת רכש ואספקת רכיבים ופריטים מזויפים
   * 1. במטרה לצמצם את הסיכון להספקת רכיבים אלקטרוניים, פריטים או חומרים מזויפים, על על הספק לעמוד בדרישות הבאות :
        + על הספק לעמוד בדרישות היישימות של התקנים AS5553 (עבור פריטים אלקטרוניים)AS6174 , (עבור קשיחים וחומרים)
        + רכש הפריטים יבוצע מהיצרן המקורי או ממפיץ מורשה. במידה ולא ניתן לרכוש את הפריטים או החומרים ממפיץ מורשה או מהיצרן יש לפנות למזמין לצורך קבלת אישור.
        + על הספק לתחזק שיטה אשר תבטיח עקיבות על שרשרת ההספקה של הרכיבים והפריטים המסופקים מהיצרן עד למזמין.
        + על הספק לצרף להזמנה את כל המסמכים המוכיחים את עקיבות הרכישה.  
          עקיבות הרכישה תכלול: פרטי המעורבים בשרשרת ההספקה מהיצרן המקורי ועד למקור הישיר שממנו נרכש הפריט ע"י הספק.
        + על הספק לצרף לכל משלוח את אישור ההתאמה להזמנה (COC ) המקורי שהונפק ע"י יצרן הרכיב או המפיץ המורשה - כולל DATECODE והצהרת התאמה של הספק הכוללת את פרטי הזמנת המזמין.
        + המוצרים / האריזות הראשונות יזוהו באמצעות DATECODE התואם לאישור ההתאמה.
        + על הספק לתחזק רשומות כולל Date Code ,מספרי מנות וכל תיעוד אחר המצורף להזמנת הרכש והחשבונית.
        + עבור פריטי MS/NAS על הספק לצרף לכל הספקה תעודת בדיקה (COT ) מקורית מהיצרן.